หูอื้อหลังตื่นนอนครับเป็นประจำเลย หูเ้านซ้ายรับเสียงได้น้อยกว่าด้านขวาครับ ขอบครับ
สวัสดีค่ะ หูอื้อมีสาเหตุได้จาก-ความเสื่อมของหูชั้นใน แต่มักเกิดในผู้สูงอายุ-โรคน้ำในหูไม่เท่ากัน อาจมีอาการเวียนศีรษะและบ้านหมุนร่วมด้วย-การติดเชื้อหรืออักเสบภายในหูชั้นใน-มีขี้หูมาก-มีเนื้องอกในหู-เป็นหลังเป็นหวัด คือมีการบวมของท่อในหูที่ต่อกับบริเวณจมูกและปาก-เป็นหลังได้ยินเสียงดังมากๆ-มีสิ่งแปลกปลอมเช่นแมลง ในหู-การใช้ยาฆ่าเชื้อบางชนิดที่มีฤทธิ์ทำลายหูมีโอกาสเป็นไปได้หลายอย่างค่ะ แนะนำไปตรวจเพิ่มเติมกับแพทย์ผู้เชี่ยวชาญด้านหู คอ จมูก เพื่อหาสาเหตุ แพทย์อาจจะส่งตรวจวัดการได้ยินเบื้องต้นว่าเท่ากัน 2 ข้างหรือไม่ แล้วอยู่ในเกณฑ์ปกติหรือเปล่า รวมทั้งส่องดูในหูว่ามีขี้หูหรือเนื้องอกอะไรหรือไม่ หลังจากนั้นอาจทำการตรวจพิเศษในโรคที่สงสัยค่ะ ถ้าปวดหูมากหรือรู้สึกว่าได้ยินไม่ชัด ร่วมกับมีน้ำหนองไหลจากหูควรรีบไปตรวจค่ะการดูแลตัวเองเบื้องต้น ไม่ไปแคะหู ไม่เอาอะไรไปหยอดหู ระวังน้ำเข้าหู ช่วงนี้ควรงดการไปว่ายน้ำ หากมีน้ำเข้าหูให้เอียงหูเพื่อเอาน้ำออก